proxectonos/corpus_dominio_legal_administrativo_tmp huggingface dataset:
11/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65953. Rehabilitación e ampliación de vivenda. Concello de Neda

Julieta Belen Fernandez Avila Blandon, solicita de Augas de Galicia por atoparse nas marxes do río s/d, a autorización de obras, na parcela de referencia catastral 77532802NJ617SS0001KD, no lugar de Conces, parroquia de Santa María de Neda (Santa María), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65953. As obras solicitadas consisten na Execución do proxecto de: ”Rehabilitación e ampliación de vivenda en Conces. Neda (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de abril de 2019 O xefe do servizo territorial Néstor Rodríguez Arias
11/04/2019 | Administración LocalMunicipal
Zas
Anuncio de aprobación inicial de proxecto de ocupación

ANUNCIO DE APROBACIÓN INICIAL DE PROXECTO DE OCUPACIÓN Por Acordo do Pleno do Concello de Zas de sesión 5 de abril de 2019 aprobouse inicialmente proxecto de ocupación directa para a obtención de parte dos terreos dotacionais do AR-Sector R-B1 (redactado por Luis Geovanny Colchero Budica en febreiro de 2019 (RE 257/2019). De conformidade co artigo 319 do Regulamento da Lei 2/2016, do 10 de febreiro, do chan de Galicia aprobado por Decreto 143/2016, do 22 de setembro, sométese a información pública polo prazo dun mes, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (https://sede.concellodezas.org). Zas, 5 de abril de 2019. O alcalde Manuel Muiño Espasandín
11/04/2019 | Administración LocalMunicipal
Oza-Cesuras
Aprobación provisional da modificación da Ordenanza reguladora da taxa por inspección, dirección e coordinación da seguridade nas obras contrataadas polo Concello

ANUNCIO EXPOSICIÓN PÚBLICA ACORDO PROVISIONAL MODIFICACIÓN DA ORDENANZA FISCAL TITULADA “ORDENANZA FISCAL N.º 12, REGULADORA DA TAXA POR PRESTACIÓN DE SERVIZOS DE INSPECCIÓN, DIRECCIÓN E COORDINACIÓN DE SEGURIDADE E SAÚDE DAS OBRAS CONTRATADAS POLO CONCELLO DE OZA-CESURAS” REGULACIÓN: art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 2 de abril de 2019. PERÍODO: TRINTA DÍAS (a contar do seguinte ao da publicación deste anuncio no BOP). OBXECTO: Exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza-Cesuras, 5 de abril de 2019. O ALCALDE José Pablo González Cacheiro
11/04/2019 | Administración LocalMunicipal
Oleiros
Urbanismo
Aprobación inicial Proxecto Compensación SUD-7 por Resolución nº 1244/19

Por Resolución desta Alcaldía nº 1244 de data 2 de abril de 2019, acordouse declarar que o PROXECTO DE COMPENSACIÓN DO SECTOR SUD-7 “A PEZOCA”, en OLEIROS (Documento nº 3236 de data 01.03.2019), constitúe documentación satisfactoria de conformidade co Decreto nº 143/2016. De conformidade cos artigos 269 e 270 do Decreto nº 143/2016 de 22 de setembro, polo que se aproba o Regulamento de Lei 2/2016 de 10 de febreiro, do solo de Galicia, o expediente estará exposto ao público na Área de Urbanismo do Concello de Oleiros, de 8,30 a 14 horas, polo prazo de UN MES, para os efectos de presentación das alegacións que se estimen oportunas. Oleiros, 5 de abril de 2019. O Alcalde-Presidente, Asdo.: Angel García Seoane
11/04/2019 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon de auga, correspondente ao 1º trimestre de 2019

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º trimestre de 2019, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9:30 a 13:30 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9:30 a 13:30 e de 15:30 a 18:30 horas, de luns a venres, en período voluntario desde o 2 de maio ata o día 2 de xullo de 2019. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico - administrativo da Comunidade Autónoma de Galicia no prazo dun mes desde que se entenda producida a notificación. Brión, 8 de abril de 2019 O alcalde José Luis García García
11/04/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de marzo/2019

Por Decreto de Alcaldía, de data 5 de abril de 2019 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de marzo/2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 6 de abril de 2019 ao 17 de xuño de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 8 de abril de 2019. O alcalde, Manuel Ruiz Rivas
11/04/2019 | Administración LocalMunicipal
Melide
Edicto de elección de xuíz de paz titular

EDICTO Dando cumprimento á providencia da Alcaldía n.º 225/2019, de data 3 de abril de 2019, co fin de proceder á nova elección de xuíz de paz titular deste municipio, segundo o disposto na lexislación vixente, ábrese a seguinte convocatoria: 1.–Obxecto da convocatoria. Elección de xuíz de paz titular deste municipio.2.–Lugar e prazo de presentación de solicitudes. No Rexistro Xeral deste Concello, na Casa do Concello, en horario das 09.00 a 13.00 horas, durante os 15 días hábiles seguintes á publicación deste edicto no BOP.3.–Condicións legais dos solicitantes. Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial.4.–Documentación a achegar coa solicitu de. a) Certificación de nacemento ou fotocopia autenticada do DNI. b) Declaración de non estar incurso en ningunha das causas de incapacidade establecidas no artigo 303 da Lei orgánica do poder xudicial. c) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. d) Xustificación dos méritos que alegue o solicitante. O que se fai público para xeral coñecemento. Melide, 5 de abril de 2019. A ALCALDESA Dalia García Couso
11/04/2019 | Administración LocalMunicipal
Paderne
Aprobación inicial da modificación puntual da RPT 2019

ANUNCIO O Pleno municipal deste Concello, en sesión extraordinaria celebrada o día 10 de abril de 2019, aprobou inicialmente a modificación puntual da relación de postos de traballo do Concello de Paderne, polo que en cumprimento do disposto no artigo 202 da Lei 2/2015, do 29 de abril, do emprego público de Galicia, exponse ao público durante o prazo de 20 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-la e presentar reclamacións ante o Pleno nos termos establecidos na normativa citada, quedando elevada a definitiva transcorrido dito prazo sen presentarse algunha. Paderne, 10 de abril de 2019. O ALCALDE-PRESIDENTE ASDO.: CÉSAR LONGO QUEIJO
11/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65587. Recheo. Concello de Ferrol

Canteras Ferrolanas S. A., solicita de Augas de Galicia por atoparse nas marxes do río Aneiros, a autorización de obras, polígono 15, parcelas 56 e 165, no lugar de Pico Douro, parroquia de Serantes (San Salvador), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65587. As obras solicitadas consisten no recheo de parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de abril de 2019 O xefe do servizo territorial Néstor Rodríguez Arias
11/04/2019 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal: abril 2019

A Alcaldía- Presidencia do Concello de Porto do Son ditou resolución o 04/04/2019, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de Abril de 2019, resolvendo: “Primeiro.- Aprobar os recibos do mes de Abril en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de Abril 2019 que comeza co abonado con código número 2 e termina no abonado con código número 1684 totalizando 391 abonos por importe de 12.621,5€. Segundo.- Aprobar os recibos do mes de Abril en concepto de matrícula, o resumo das inscricións do mes de Abril 2019 pola prestación de servizos do Complexo Deportivo Municipal da Piscina Municipal de Porto do Son totalizan 2 inscricións por importe de 59,8€. Terceiro.- Aprobar os gastos de xestión ( comisións ) do Padrón de Abril 2019 totalizando un total de 391 abonos por importe de 18,92€ e aprobar os gastos de xestión ( comisións ) por devolución de recibos por un total de 0,08€ por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 8 de abril de 2019. O Alcalde- Presidente, Asdo. José Luis Oujo Pouso.
11/04/2019 | Administración LocalMunicipal
Monfero
Exposición pública aprobación padróns fiscais S. A. F. febreiro 2019

A Xunta de Goberno Local deste Concello, na súa sesión do 27 de marzo de 2019, acordou aprobar os padróns fiscais do mes de FEBREIRO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.111,72 de € e 78,25€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 28 de MARZO de 2019 O Alcalde Andrés Feal Varela.
11/04/2019 | Administración LocalMunicipal
Oza-Cesuras
Aprobación provisional da modificación da Ordenanza reguladora da recollida de lixo

REGULACIÓN: Art.17 do RDL 2/2004, do 5 de marzo. Lei reguladora das Facendas Locais. APROBACIÓN: Concello Pleno, sesión do 2 de abril de 2019. PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados.1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza-Cesuras, 5 de abril de 2019 O ALCALDE, José Pablo González Cacheiro.
11/04/2019 | Administración LocalMunicipal
Paderne
Aprobación inicial de orzamentos para o exercicio de 2019

ANUNCIO O Pleno municipal deste Concello, en sesión extraordinaria celebrada o día 10 de abril de 2019, aprobou inicialmente o orzamento xeral para o exercicio 2019, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real Decreto Lexislativo 2/2004, do 5 de marzo, exponse ó público durante o prazo de 15 días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examina-lo e presentar reclamacións ante o Pleno nos termos establecidos polos artigos 170 do TRLRLF e artigo 22 do Real Decreto 500/1990. En Paderne, a 10 de abril de 2019. O ALCALDE-PRESIDENTE ASDO.: CÉSAR LONGO QUEIJO
11/04/2019 | Administración LocalMunicipal
Boimorto
Aprobación padrón fiscal prezo público da residencia e centro de día mes abril 2019

Por Decreto de Alcaldía n.º 153/2019 de data 05/04/2019, acordou aprobar o padrón fiscal do mes de abril de 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 41.667,00 €uros.15 Usuarios do Centro de día: Padrón: 7.728,00 €uros. Servizo de comidas externas marzo 2019: Padrón: 720,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de abril de 2019 A alcaldesa Asdo.- María Jesús Novo Gómez
10/04/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Empramento procedemento ordinario 1/2019

Con data 29/01/2019 tivo entrada nesta Deputación Provincial oficio do Xulgado do Contencioso-Administrativo nº 1 da Coruña no que se pon de manifesto a interposición do recurso contencioso-administrativo nº PO 1/2019 polo Colexio Oficial de Arquitectos/as de Galicia contra a Deputación da Coruña, sobre procedemento selectivo para a elaboración dunha lista para a selección de persoal temporal para desempeñar funcións de Técnico/a de turismo. De conformidade co disposto no art.49.1 da Lei 29/1998, do 13 de xullo, reguladora da xurisdición contencioso-administrativa, emprázase ás persoas interesadas, por termo de nove días a partir da publicación do presente anuncio, para que poida persoarse, se fora do seu interese, no recurso contencioso-administrativo nº PO 1/2019 mencionado anteriormente. A Coruña, 3 de abril de 2018 O deputado A secretaria accidental PDFR 21179/2015 do 01/10/2015 Antonio Leira Piñeiro Mª Amparo C. Taboada Gil
10/04/2019 | Administración LocalMunicipal
Vimianzo
Anuncio de aprobación da bolsa de emprego para contratación de persoal técnico de turismo para o Concello de Vimianzo. Exp.2019/E001/000002

Por Resolución da Alcaldía núm.32/2019, de data 10/01/2019, aprobáronse as bases para a elaboración dunha bolsa de emprego para a contratación de persoal técnico de turismo para o Concello de Vimianzo, mediante concurso-oposición libre, como funcionario/a interino/a, grupo A-2, modificadas por Resolución da Alcaldía núm.45/2019, de 14/01/2019. Por Resolución da Alcaldía núm.450/2019, de data 04/04/2019, aprobouse a bolsa de emprego, de conformidade coa puntuación acadada, que está composta polas seguintes persoas (identificadas polo seu DNI): A presente bolsa ten un período de vixencia de dous anos dende o día seguinte ao da súa publicación no Boletín Oficial da Provincia da Coruña. O que se fai público aos efectos oportunos. O que asino en Vimianzo, 5 de abril de 2019 O alcalde, Manuel Antelo Pazos
10/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.65842. Concello de Mazaricos solicita punto de auga municipal para a prevención e extinción de incendios forestais no lugar de Xián, parroquia de Arcos

O Concello de Mazaricos, con NIF P1504600F e enderezo Avda.13 de Abril, 59 - A Picota, solicita de Augas de Galicia a autorización de obras de construcción dun depósito de incendios, no t. m. de Mazaricos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65842. A captación farase nun manancial existente na parcela nº 9008 do polígono nº 403, mediante a súa confinación polo propio depósito a construír. O depósito proxéctase soterrado cunha capacidade duns 192 m³ e unas dimensións de 6,00 x 16,00 mts e un nivel máximo de enchido de 2 mts. O espesor dos muros de formigón armado será de 35 cm. Sobre a rasante do chan, a altura dos muros elevarase uns 90 cm, por riba dos cales colocarase un peche de malla de arame de 1,50 mts de altura, cunha porta para permitir o acceso ao interior. Unha vez cheo o depósito, mediante un aliviadoiro conducirase de novo a auga cara aá escorrenta natural pola que flúe a auga na actualidade. Para a execución da soleira e dos alicerces dos muros será preciso empregar un sistema de bombeo provisional que permita afastar a auga ata o desencofrado. Na contorna plantaranse especies autóctonas para reducir o impacto visual da infraestrutura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 3 de abril de 2019 O xefe do servizo territorial Ángel Gómez Rey
10/04/2019 | Administración LocalMunicipal
Ortigueira
Secretaría
Anuncio aprobacion definitiva modificación de créditos núm.6/2019 do orzamento municipal do exercizo 2019, na modalidade de crédito extraordinario nº 1/2019 e suplemento de crédito 1/2019

O Pleno da Corporación municipal, en sesión ordinaria celebrada o día 6 de marzo de 2019 aprobou inicialmente o expediente de modificación de créditos núm.6/2019, na modalidade de crédito extraordinario n.º 1/2019 e suplemento de crédito nº 1/2019 dentro do vixente Orzamento municipal de 2019, financiado co remanente líquido de tesourería para gastos xerais do Concello do exercicio 2018. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 49 de data 12 de marzo de 2019 e no taboleiro electrónico de edictos do Concello aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Ortigueira a 4 de abril de 2019 O Alcalde, Juan Vicente Penabad Muras
10/04/2019 | Administración LocalMunicipal
Touro
Edicto exposición pública do padrón das taxas polos servizos de subministración de auga, conservación de contadores, canon da auga

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 1º trimestre de 2019, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 1 de xullo de 2019 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 5 de abril de 2019 O alcalde, Asdo.: Ignacio Codesido Barreiro.
10/04/2019 | Administración LocalMunicipal
Touro
Anuncio de aprobación inicial da modificación da Ordenanza do imposto municipal de vehículos de tracción mecánica

EDICTO Edicto de información pública: aprobación inicial da modificación da Ordenanza do imposto sobre vehículos de tracción mecánica APROBACIÓN INICIAL DA MODIFICACIÓN DA ORDENANZA DO IMPOSTO MUNICIPAL DE VEHÍCULOS DE TRACCIÓN MECÁNICA Aprobado inicialmente na sesión plenaria ordinaria, de data 28 de decembro de 2018, a modificación da Ordenanza do imposto sobre vehículos de tracción mecánica do Concello de Touro, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse as alegacións que estimen pertinentes ás que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais. Caso de que non se produzan alegacións, entenderase esta ordenanza definitivamente aprobada, procedéndose á publicación do seu texto íntegro. Touro, 1 de marzo de 2019. O alcalde Asdo.: Ignacio Codesido Barreiro
10/04/2019 | Administración LocalMunicipal
A Coruña
Tesourería. Departamento de Recadación
Anuncio do período de cobro da taxa de recollida e tratamento de lixo e residuos sólidos urbanos de vivendas, exercicio 2019

Tesouraría Xeral ANUNCIO RECADACIÓN DA TAXA POR PRESTACIÓN DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2019 PERÍODO VOLUNTARIO Por Resolución da concelleira da Área de Facenda e Administración, de data 4 de abril de 2019, sinalouse o período de cobramento en voluntaria da taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2019, cuxa recadación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 17 de abril ata o 30 de xuño de 2019.2.º trimestre: dende o 18 de abril ata o 31 de agosto de 2019.3.º trimestre: dende o 1 de xullo ata o 30 de novembro de 2019.4.º trimestre: dende o 1 de outubro de 2019 ata o 29 de febreiro de 2020. Lugar de pago: os obrigados ó pago poderán abonar a taxa en: – Oficinas da Empresa Municipal de Aguas de La Coruña, SA (EMALCSA) – Conta/-s bancaria/-s de EMALCSA nas entidades financeiras ABANCA, Banco Pastor e Banco Sabadell. – En caixeiros da rede Servicaixa 24 horas Débito por domiciliacións: o cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras ABANCA, Banco Pastor e Banco Sabadell poderá facerse empregando calquera das modalidades que estas teñan dispoñibles. – O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento nin impide o emprego da vía de constrinximento. A Coruña, 4 de abril de 2019. A concelleira da Área de Facenda e Administración María Eugenia Vieito Blanco
10/04/2019 | Administración ElectoralJuntas Electorales
Junta Electoral de Zona de Corcubión
Procedimiento electoral

Corcubión, 5 abril de 2019. Dona Laura Sanmartín Castro, secretaria da Xunta Electoral de Zona de Corcubión, pola presente, CERTIFICO: Que na sesión celebrada no día da data, quedou constituída a Xunta Electoral de Zona do partido xudicial de Corcubión, coa seguinte composición: PRESIDENTA: Dona Carmen Pose Amado, xuíza titular do Xulgado de 1.ª Instancia e Instrución número 1 Corcubión. VOCAIS XUDICIAIS: Dona María Purificación Prieto Picos, xuíza titular do Xulgado de 1.ª Instancia e Instrución número 2 Corcubión e Dona Eva García Caamaño, Xuíza de Paz de Cee. Firmado: A Secretaria da Xunta Electoral de Zona de Corcubión
10/04/2019 | Administración LocalMunicipal
Cambre
Padrón da taxa de auga e rede de sumidoiros, da prestación patrimonial de carácter público non tributario polo servizo de depuración e do canon da auga do primeiro trimestre de 2019

Por resolución da Alcaldía núm.637 de data 3 de abril de 2019, acordouse: PRIMEIRO: Aprobar o padrón da taxa por prestación do servizo público de subministración de auga potable e rede de sumidoiros, da prestación patrimonial de carácter público non tributario polo servizo de depuración e do canon da auga da Xunta de Galicia, correspondente ao primeiro trimestre de 2019, no que constan 12.281 recibos por un importe de CINCOCENTOS SESENTA E UN MIL OITOCENTOS OITENTA E UN EUROS E VINTE E CINCO CÉNTIMOS (561.881,25 EUROS), que comeza por A Y A TÉCNICOS DE EMPRESA, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo de un mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 4 de abril de 2019 O Alcalde Óscar A. García Patiño
10/04/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de abril de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Santa Comba (expediente IN407A 2018/182-1).

Acordo do 5 de abril de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Santa Comba (expediente IN407A 2018/182-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada recuamento LMT, TA2-809, derivada a CT Almozara, no concello de Santa Comba (expediente IN407A 2018/182-1), por resolución desta xefatura territorial, do 14 de marzo de 2019, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15007 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 7 de maio de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Santa Comba, deducida da que se someteu a información pública no DOG, do 16.11.2018, no BOP, do 02.11.2018, e no xornal La Voz de Galicia, do 06.11.2018, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de abril de 2019. Isidoro Martínez Arca Xefe territorial da Coruña
10/04/2019 | Administración LocalMunicipal
Aranga
Secretaría - Intervención
Aprobación definitiva de expediente de modificación de créditos

A N U N C I O Rematado o período de información pública do expediente de modificación de créditos n.º 1/2019 sen que se presentara ningunha alegación, cómpre publicar o resumo por capítulos do orzamento municipal do ano 2019: Aranga, a 5 de abril de 2019. O alcalde Asdo.: Alberto Platas Álvarez
10/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio de información pública o expediente de extinción, por transcurso do prazo concesional, dun título concesional con destino a aproveitamento hidroeléctrico, no río Mandeo (Salto de La Castellana, 12/111/9)

Augas de Galicia procede mediante o presente anuncio a someter a trámite de información pública o expediente de extinción, por transcurso do prazo concesional, dun título concesional con destino a aproveitamento hidroeléctrico, titularidade de Enel Green Power España, S. L., no río Mandeo (Salto de La Castellana), nos concellos de Aranga e Curtis (A Coruña). Clave e denominación do aproveitamento: 12/111/9 Salto de La Castellana Titular do aproveitamento: Enel Green Power España, S. L. Enderezo: U. P. H. NOROESTE Subestación de Montearenas c/ Dinamarca, s/n.24400 Ponferrada (León) Arrendatario do aproveitamento: Navarro Generación, S. A. Caudal máximo de auga concedido: 6.000 l/s Corrente de onde se derivan as augas: río Mandeo Termos municipais onde radican as obras: concellos de Aranga e Curtis (A Coruña) Causa de extinción: fin do prazo concesional Servidumes: descoñecidas Iniciación: de oficio De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de (30) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na rúa Tomiño, n.º 16-baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos de Aranga e Curtis (ambos situados na provincia da Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, n.º 16, baixo, 15703, Santiago de Compostela Santiago de Compostela, 15 de marzo de 2019. O subdirector xeral de Xestión do Dominio Público Hidráulico Seydina Massin Contijoch Garzon
10/04/2019 | Administración LocalMunicipal
Rianxo
Secretaría
Exposición pública do expediente de concesión do servizo do café-bar do Centro Social de Rianxo

Iniciado o expediente n.º 2018/C001/000001 para a concesión do servizo do café-bar do Centro Social de Rianxo, sométese a exposición pública por un prazo dun mes dende o día seguinte ó da publicación no BOP deste anuncio o informe de viabilidade económico-financeiro elaborado por Sodesinhos, S. L., con rexistro 4/9/2018 número 2018000005367, así como o Réxime Xurídico da explotación do café-bar Centro Social de Rianxo. Rianxo, a venres 5 de abril de 2019. O alcalde Adolfo Muíños Sánchez
10/04/2019 | Administración LocalMunicipal
Camariñas
Publicación definitiva do orzamento 2019

Aprobación definitiva do orzamento municipal de 2019 Rematado o prazo de 15 días hábiles dende a publicación do acordo de aprobación inicial do Orzamento Xeral do Concello de Camariñas para o exercicio 2019, que tivo lugar na sesión ordinaria celebrada o 6 de marzo de 2019, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004, do 5 de marzo, polo que se aproba o Texto Refundido da Lei Reguladora das Facendas locais e 20.3 do Real Decreto 500/90, do 20 de abril, polo que se desenvolve o capítulo primeiro do título sexto da Lei 39/1988, do 28 de decembro, reguladora das Facendas Locais, en materia de orzamentos, polo que faise a publicación do resumo por capítulos do mencionado orzamento: Na referida sesión plenaria se acordou aprobar o cadro de persoal, segundo o previsto no artigo 127 do Real Decreto Lexislativo 781/1986, que se reproduce a continuación: A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SUXEITOS A LEXISLACIÓN LABORAL RESERVADOS A PERSOAL LABORAL FIXO O que se publica para xeral coñecemento, sinalando que, de conformidade co establecido no art.171 do Real Decreto Lexislativo 2/2004, do 5 de marzo, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. En Camariñas, 5 de abril de 2019. A alcaldesa Asdo.: Sandra Insua Rial
10/04/2019 | Administración LocalMunicipal
Mugardos
Delegación na administración da comunidade autónoma das competencias relativas á convocatoria e desenvolvemento do proceso selectivo para acceso á categoría de policia, do Corpo da Policía Local

ANUNCIO DELEGACIÓN NA ADMINISTRACIÓN DA COMUNIDADE AUTÓNOMA DAS COMPETENCIAS RELATIVAS Á CONVOCATORIA E DESENVOLVEMENTO DO PROCESO SELECTIVO PARA ACCESO Á CATEGORÍA DE POLICIA, DO CORPO DA POLICÍA LOCAL O Pleno da Corporación, en sesión extraordinaria realizada o día 29 de marzo de 2019, adoptou, entre outros, o acordo que de seguido se transcribe: “1.–Delegar na Vicepresidencia e Consellería de Presidencia, Administraciones Públicas e Xusticia da Xunta de Galicia as competencias relativas á convocatoria e desenvolvemento do proceso selectivo para o acceso á categoría de policía local.2.–Prestar aprobación ao “Convenio tipo para a asunción pola Administración Xeral da Comunidade Autónoma de Galicia da convocatoria e desenvolvemento dos procesos selectivos unitarios para o acceso ás diferentes categorías dos corpos de Policía Local e as prazas de auxiliares de policía local ou as prazas de vixiantes municipais”, a través do que se instrumentará a presente delegación.3.–Facultar á Sra. alcaldesa-presidenta para a sinatura do citado convenio e de cantos documentos sexan necesarios para a execución do presente acordo.4.–Publicar o presente acordo no Boletín Oficial da Provincia, de conformidade co disposto no artigo 9.3 da Lei 40/2015, do 1 de outubro, de Réxime Xurídico do Sector Público.” Mugardos, 1 de abril de 2019. A ALCALDESA ASDO.: MARÍA DEL PILAR DÍAZ OTERO